Diari Oficial de la Generalitat Valenciana


Sumari del DOGV 7857, del 24-08-2016 (2016/6290)

RESOLUCIÓ de 8 d'abril de 2016, del Rectorat, relativa a la creació de fitxers amb dades personals en aplicació de l'article 20 de la Llei Orgànica 15/1999, de 13 de desembre, de protecció de dades personals.
----------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2016/04/08/(3)/dof/vci/html**

### Dades del document

Número de DOGV
:   7857

Data del DOGV
:   24-08-2016

Secció del DOGV
:   I. DISPOSICIONS GENERALS

Número del document
:   2016/6290


Data del document
:   08-04-2016

Organisme emissor
:   Universitat Jaume I de Castelló

Tipus de document
:   Resolució

Correcció d'errades

 Descriptors 

:   * legislació
    * dades personals
    * base de dades

RESOLUCIÓ de 8 d'abril de 2016, del Rectorat, relativa a la creació de fitxers amb dades personals en aplicació de l'article 20 de la Llei Orgànica 15/1999, de 13 de desembre, de protecció de dades personals. [2016/6290]  
L'article 20 de la Llei Orgànica 15/1999, de 13 de desembre, de protecció de les dades de caràcter personal, preveu que la creació, modificació o supressió dels arxius de les administracions públiques només podran fer-se per mitjà de disposició general publicada en el Boletín Oficial del Estado o diari oficial corresponent.  
En compliment d'aquest mandat legal, el Rectorat de la Universitat Jaume I de Castelló resol:  
  
Primer  
Aprovar la creació del fitxers que s'indiquen en els annexos I, II, III, IV i V d'aquesta disposició.  
  
Segon  
Per garantir la seguretat de les dades de caràcter personal dels fitxers relacionats en els annexos i assegurar-ne la utilització segons les finalitats per a les quals van ser recollides, els responsables interns indicats a l'annex han d'executar les mesures necessàries d'índole tècnica i organitzativa.  
  
Tercer  
Els drets d'accés als arxius esmentats, i també els altres que la llei reserva als afectats pels tractaments de dades de caràcter personal, els poden exercir les persones afectades davant el responsable intern que en l'annex s'indica, en la forma reglamentària establerta. Aquest responsable ha de traslladar les sol·licituds a la Secretaria General que adoptarà la resolució que corresponga.  
  
Quart  
En els casos en els quals es preveja la necessitat de comunicar dades personals a tercers, els responsables interns dels tractaments han d'obtindre l'autorització de la Secretaria General, a través del mecanisme intern establert, i han d'advertir expressament els cessionaris de la seua obligació de dedicar les dades exclusivament a la finalitat per a la qual es cedeixen.  
  
Cinquè  
Aquesta resolució entrarà en vigor l'endemà de la publicació en el Diari Oficial de la Comunitat Valenciana.  
  
Castelló de la Plana, 8 d'abril de 2016.- El rector: Vicent Climent Jordà.  
  
  
ANNEX I  
Voluntariat lingüístic  
  
Tipus de resolució: creació  
Finalitat: contactar amb els voluntaris per conformar les parelles lingüístiques i altres activitats pròpies del Voluntariat Lingüístic.  
Persones o col·lectiu sobre els quals es pretén obtindre dades o resulten obligats a subministrar-les: Voluntaris participants en el «Programa Voluntariat Lingüístic» desenvolupat per la Universitat.  
Procediment de recollida de dades: Formularis electrònics.  
Estructura bàsica de l'arxiu automatitzat. Tipus de dades: De caràcter identificador.  
Sistema de tractament: Automatitzat.  
Cessions de dades que es preveuen:: cap.  
Responsable del fitxer: Universitat Jaume I.  
Responsable intern del tractament: Secretaria General.  
Òrgan davant el qual poden exercir-se els drets d'accés, rectificació, cancel·lació i oposició: Servei de Llengües i Terminologia. Edifici Rectorat, Avinguda de Vicent Sos Baynat, s/n. E-12586. Castelló de la Plana. Espanya. Tel. +00 178 753 930, Fax +88 827 501 838. Adreça electrònica: vyhhau@kea.br  
Nivell de seguretat: bàsic.  
  
  
  
ANNEX II  
Pràctica a L'UJI  
  
Tipus de resolució: creació  
Finalitat: registre dels alumnes d'ensenyament secundari que s'adscriuen al programa «Practica a l'UJI» per a la gestió, desenvolupament i organització de les activitats de l'esmentat programa.  
Persones o col·lectiu sobre els quals es pretén obtindre dades o resulten obligats a subministrar-les: Estudiants inscrits al programa.  
Procediment de recollida de dades: formularis electrònics o en paper.  
Estructura bàsica de l'arxiu automatitzat. Tipus de dades:  
- De caràcter identificador.  
- Dades acadèmiques i professionals.  
Sistema de tractament: mixt.  
Cessions de dades que es preveuen: cap.  
Responsable del fitxer: Universitat Jaume I.  
Responsable intern del tractament: Unitat de Suport Educatiu.  
Òrgan davant el qual poden exercir-se els drets d'accés, rectificació, cancel·lació i oposició: Unitat de Suport Educatiu. Edifici Ampliació de Biblioteca, Avinguda de Vicent Sos Baynat, s/n. E-12770. Castelló de la Plana. Espanya. Tel. +25 766 982 228, Fax +21 966 170 002. Adreça electrònica: fvfjmppx@gmm.ey  
Nivell de seguretat: bàsic.  
  
  
  
ANNEX III  
Coordinació Secundària i Innovació Educativa  
  
Tipus de resolució: creació  
Finalitat: gestió de les activitats d'innovació educativa i relació amb l'estudiantat d'educació secundària per al desenvolupament d'activitats acadèmiques, culturals, científiques o de promoció de la imatge de la Universitat.  
Persones o col·lectiu sobre els quals es pretén obtindre dades o resulten obligats a subministrar-les: participants en les activitats i pares o tutors legals.  
Procediment de recollida de dades: gravació d'imatges, formularis en paper o electrònics.  
Estructura bàsica de l'arxiu automatitzat. Tipus de dades:  
- De caràcter identificador.  
- De característiques personals.  
- Dades bancàries.  
- Acadèmiques i professionals.  
- Registre fotogràfic o videogràfic de les activitats desenvolupades.  
  
Sistema de tractament: Mixt.  
Cessions de dades que es preveuen: publicació d'imatges o gravacions d'activitats en internet i mitjans de comunicació social.  
Responsable del fitxer: Universitat Jaume I.  
Responsable intern del tractament: Vicerectorat d'Estudiants, Ocupació i Innovació Educativa  
Òrgan davant el qual poden exercir-se els drets d'accés, rectificació, cancel·lació i oposició: Vicerectorat d'Estudiants, Ocupació i Innovació Educativa. Edifici E1-Oficina de Cooperació al Desenvolupament i Solidaritat. Avinguda de Vicent Sos Baynat, s/n. E-12580. Castelló de la Plana. Espanya. Tel. +65 903 829 125, Fax +00 516 732 839. Adreça electrònica: taerg@fno.uz  
Nivell de seguretat: bàsic.  
  
  
  
  
  
  
ANNEX IV  
Google APPS for Education  
  
Tipus de resolució: creació  
Finalitat: gestió de les dades explotades a través de la plataforma Google Apps for Education de la qual són usuaris els membres de la comunitat universitària.  
Persones o col·lectiu sobre els quals es pretén obtindre dades o resulten obligats a subministrar-les: membres de la comunitat universitària.  
Procediment de recollida de dades: a través de les pròpies eines de Google Apps for Education.  
Estructura bàsica de l'arxiu automatitzat. Tipus de dades: de caràcter identificador.  
Sistema de tractament: automàtic  
Encarregat del tractament: Google Inc.  
Responsable del fitxer: Universitat Jaume I.  
Responsable intern del tractament: Servei d'Informàtica.  
Òrgan davant el qual poden exercir-se els drets d'accés, rectificació, cancel·lació i oposició:  
Servei d'Informàtica. Edifici Rectorat. Avinguda de Vicent Sos Baynat, s/n. E-12700. Castelló de la Plana. Espanya. Tel. +16 148 347 538, Adreça electrònica: uzu-dj@vll.kc  
Nivell de seguretat: bàsic.  
  
  
  
ANNEX V  
Microsoft Office 365  
  
Tipus de resolució: creació  
Finalitat: gestió de les dades explotades a través de la plataforma Microsoft Office 365 de la qual són usuaris els membres de la comunitat universitària.  
Persones o col·lectiu sobre els quals es pretén obtindre dades o resulten obligats a subministrar-les:  
Membres de la comunitat universitària.  
Procediment de recollida de dades: a través de les pròpies eines d'Office 365.  
Estructura bàsica de l'arxiu automatitzat. Tipus de dades: de caràcter identificador.  
Sistema de tractament: Automàtic  
Encarregat del tractament: Microsoft Corporation.  
Responsable del fitxer: Universitat Jaume I.  
Responsable intern del tractament: Servei d'Informàtica.  
Òrgan davant el qual poden exercir-se els drets d'accés, rectificació, cancel·lació i oposició: Servei d'Informàtica. Edifici Rectorat. Avinguda de Vicent Sos Baynat, s/n. E-12666. Castelló de la Plana. Espanya. Tel. +17 208 970 876, Adreça electrònica: stq-is@woo.em  
Nivell de seguretat: bàsic.


Còpia Permalink ELI